CELEX: 32017D1197
Language: bg
Date: 2017-07-03 00:00:00
Title: Решение за изпълнение (ЕС) 2017/1197 на Комисията от 3 юли 2017 година за изменение на Решение за изпълнение 2012/340/ЕС за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена (нотифицирано под номер С(2017) 4442) (Текст от значение за ЕИП. )

5.7.2017   
            
            
               BG
            
            
               Официален вестник на Европейския съюз
            
            
               L 172/30
            
         РЕШЕНИЕ ЗА ИЗПЪЛНЕНИЕ (ЕС) 2017/1197 НА КОМИСИЯТА
   от 3 юли 2017 година
   за изменение на Решение за изпълнение 2012/340/ЕС за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена
   
      
         (нотифицирано под номер С(2017) 4442)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13а от нея,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 13а от нея,
   като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (3), и по-специално член 19 от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (4), и по-специално член 33 от нея,
   като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (5), и по-специално член 16 от нея,
   като има предвид, че:
   
               (1)
            
            
               С Решение за изпълнение 2012/340/ЕС на Комисията (6) се организира провеждането, считано до 31 декември 2017 г., на временен експеримент, в който може да участва всяка една държава членка, даващ възможността да се избира между официални полеви инспекции и полеви инспекции под официален контрол за базови семена и селектирани семена от размножения, предхождащи базовите семена, съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета.
            
         
               (2)
            
            
               Оценката дали изборът между официални полеви инспекции и полеви инспекции под официален контрол може да представлява подобрена алтернатива на изискването за официални полеви инспекции за базови семена и селектирани семена от размножения, предхождащи базовите семена, все още не е приключена, тъй като за завършването на експеримента е необходимо да бъдат събрани още данни, по-специално относно най-ниското ниво на официално контролно тестване. Поради това е необходимо срокът на провеждане на временния експеримент да бъде удължен.
            
         
               (3)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В член 7 от Решение за изпълнение 2012/340/ЕС изразът „31 декември 2017 г.“ се заменя с израза „31 декември 2019 г.“
   Член 2
   Адресати на настоящото решение са държавите членки.
   
      Съставено в Брюксел на 3 юли 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 125, 11.7.1966 г., стр. 2298/66.
   
      (2)  ОВ 125, 11.7.1966 г., стр. 2309/66.
   
      (3)  ОВ L 193, 20.7.2002 г., стр. 12.
   
      (4)  ОВ L 193, 20.7.2002 г., стр. 33.
   
      (5)  ОВ L 193, 20.7.2002 г., стр. 74.
   
      (6)  Решение за изпълнение 2012/340/ЕС на Комисията за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена (ОВ L 166, 27.6.2012 г., стр. 90).